dwar ir-Regolamenti Internazzjonali tas-Saħħa Kumitat għall-Ambjent, is-Saħħa Pubblika u s-Sikurezza ta' l-Ikel MOZZJONI GĦAL RIŻOLUZZJONI TAL-PARLAMENT EWROPEW dwar ir-Regolamenti Internazzjonali tas-Saħħa Il-Parlament Ewropew , – wara li kkunsidra l-Artikolu 3 tat-Trattat KE, li jipprovdi għall-ħolqien ta' Suq Wieħed permezz tat-tneħħija ta' l-ostakoli għall-moviment liberu tal-persuni, – wara li kkunsidra r-riżoluzzjoni tiegħu tal-15 ta' Marzu 2007 dwar l-Azzjoni Komunitarja rigward il-provvista ta' kura tas-saħħa transkonfinali – wara li kkunsidra r-Rapport ta' l-Assemblea Dinjija dwar is-Saħħa (WHA 58.) fir-rigward tar-Regolamenti Internazzjonali tas-Saħħa (IHR) u r-Riżoluzzjoni tal-WHA tas-26 ta' Mejju 2006 li titlob li ssir applikazzjoni bikrija u volontarja ta' ċerti aspetti ta' l-IHR relatati ma' l-influwenza pandemika (WHA 59.2); – wara li kkunsidra r-Regolament (KE) tal-Parlament Ewropew u tal-Kunsill Nru. 851/2004 tal-21 ta' April 2004 li jistabbilixxi ċentru Ewropew għall-prevenzjoni u l-kontroll tal-mard ĠU L 142, 30.4.2004, p. 1. , id-Deċiżjoni Nru 2119/98/KE tal-Parlament Ewropew u tal-Kunsill ta' l-24 ta' Settembru 1998 dwar l-istabbiliment ta' network għas-sorveljanza epidemoloġika u kontroll ta' mard li jinxtered fil-Komunità ĠU L 268, 3.10.1998, p. 1. u d-Deċiżjoni tal-Kummissjoni 2000/57/KE tat-22 ta' Diċembru 1999 dwar is-sistema ta' twissija u tweġiba bikrija għall-prevenzjoni u l-kontroll tal-mard li jittieħed taħt id-Deċiżjoni 2119/98/KE tal-Parlament Ewropew u tal-Kunsill ĠU L 21, 26.1.2000, p. – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6‐0000/2007), A. billi l-passat reċenti wera li hemm sfidi ta' mard ġdid għas-saħħa pubblika nazzjonali u internazzjonali u billi għandhom jiġu żviluppati proċeduri mtejba għall-għajnuna u l-informazzjoni fil-livell nazzjonali u reġjonali; billi jeħtieġ li t-tifrix tal-mard fil-livell Ewropew jiġi ffaċċjat, B. billi f'dinja mobbli ferm u li tkun globalizzata, qiegħed jiżdied il-bżonn għal protezzjoni tas-saħħa pubblika b'dimensjoni Ewropea u internazzjonali. C. billi għandha tingħata l-prijorità lill-iżgurar ta' protezzjoni massima kontra t-tifrix globali ta' emerġenzi dwar mard li jittieħed u dwar is-saħħa pubblika li huma ta' tħassib internazzjonali, iżda b'interferenza minima fuq it-traffiku dinji, D. billi, bi qbil ma' l-Artikolu 5 tat-Trattat KE, il-prinċipju tas-sussidjarjetà għandu jiġi osservat peress li l-organizzazzjoni tas-servizzi tas-saħħa taqa' taħt il-kompetenza ta' l-Istati Membri individwali; Jagħraf is-sinifikat ta' mekkaniżmu ċar u komprensibbli bil-għan li ssir prevenzjoni u protezzjoni kontra t-tifrix tal-mard u li dan jiġi kkontrollat, kif ukoll li jiġi pprovdut rispons tas-saħħa pubblika li jkun proporzjonali għar-riskji u li jkun aċċessibbli għal dawk kollha li jkollhom bżonnu; Japprezza r-riżoluzzjoni WHA msemmija hawn fuq li titlob li ssir applikazzjoni bikrija u volontarja ta' ċerti aspetti ta' l-IHR relatati ma' l-influwenza pandemika ta' l-għasafar u tal-bnedmin; Jitlob lill-Komunità internazzjonali sabiex tosserva u tapplika l-kodiċi ta' prattika tajba tal-WHO dwar it-tqassim veloċi ta' l-isforzi, ippubblikat f'Jannar 2007; Jilqa' l-opinjonijiet tal-Kummissjoni dwar l-implimentazzjoni tar-Regolamenti Internazzjonali tas-Saħħa riveduti hekk kif espressi fil-Komunikazzjoni ( COM(2006)0552 ), bil-għan li tiġi promossa diskussjoni strutturata mal-Kunsill u mal-Parlament; Jenfasizza l-bżonn urġenti li jiġu implimentati r-Regolamenti Internazzjonali tas-Saħħa, bi qbil mal-prinċipji tas-sussidjarjetà, filwaqt li fl-istess ħin jissaħħu s-sistemi u l-kapaċitajiet eżistenti; Jenfasizza l-bżonn li jiġu implimentati r-Regolamenti Internazzjonali tas-Saħħa b'mod ikkoordinat madwar il-Komunità; Jirrimarka fl-istess ħin li, madankollu, fuq il-bażi tal-poteri tagħhom u tal-prinċipju tas-sussidjarjetà, huma l-Istati Membri biss li għandhom jorganizzaw is-servizzi ta' saħħa tagħhom, filwaqt li jiżguraw livell għoli ta' protezzjoni tas-saħħa għaċ-ċittadini tagħhom; Jinnota li dan il-mekkaniżmu internazzjonali ''m'għandux ikun iktar restrittiv fuq it-traffiku internazzjonali u m'għandux jinterferixxi mal-persuni u jiddisturbahom iktar milli jagħmlu alternattivi disponibbli b'mod raġonevoli li jistgħu jilħqu l-livell adegwat ta' protezzjoni tas-saħħa'' (Artikolu 43 tar-Regolamenti Internazzjonali tas-Saħħa); Jaħseb illi, sabiex ir-riskju jiġi indirizzat aħjar, hemm bżonn li jiġi appoġġjat l-iżvilupp tas-sistemi ta' l-informazzjoni, kemm dawk maħsuba sabiex jagħmlu skambju ta' informazzjoni bejn min jipprovdi l-kura tas-saħħa kif ukoll dawk li jipprovdu informazzjoni għall-pazjenti; u jenfasizza l-bżonn li tiġi mtejba s-sikurezza tas-sistemi ta' l-informazzjoni msemmija hawn fuq; Jinsab konvint li, sabiex jinkiseb livell għoli ta' protezzjoni u preparazzjoni f'dinja li hija dejjem iktar globalizzata u li hija mobbli ħafna, huwa assolutament neċessarju li wieħed jappoġġja u jikkopera ma' pajjiżi ġirien u ma' pajjiżi terzi; Jenfasizza l-bżonn għall-koperazzjoni mill-qrib bejn awtoritajiet nazzjonali kif ukoll bejn awtoritajiet nazzjonali u Ewropej fl-iskambju ta' informazzjoni fil-qasam tas-sikurezza tas-saħħa pubblika, sabiex tiġi ottimizzata l-implimentazzjoni u jiġu protetti fl-aħjar mod possibbli ċ-ċittadini ta' l-UE minn emerġenzi tas-saħħa pubblika ta' tħassib internazzjonali (PHEICs); Ifakkar l-irwol taċ-Ċentru Ewropew għall-Prevenzjoni u l-Kontroll tal-Mard (ECDC), u s-Sistema ta' Twissija u Tweġiba Bikrija ta' l-UE (EWRS) fl-implimentazzjoni tar-Regolamenti Internazzjonali tas-Saħħa f'każijiet ta' emerġenza; Iħeġġeġ lill-Istati Membri sabiex iwettqu l-obbligi tagħhom hekk kif imniżżla fir-Regolamenti Internazzjonali tas-Saħħa; Jitlob lill-Kummissjoni sabiex tħejji linji gwida għall-identifikazzjoni u l-evalwazzjoni ta' theddid; u dan f'koperazzjoni mal-kumitat kompetenti tal-Parlament Ewropew; Fl-istess waqt jitlob lill-Kummissjoni sabiex tifformalizza l-irwol ta' l-ECDC fl-implimentazzjoni tar-Regolamenti Internazzjonali tas-Saħħa, b'mod partikulari f'dak li għandu x'jaqsam mal-ġbir ta' dejta rigward kwistjonijiet li jagħmlu parti mill-mandat tagħha; Jistieden lill-Kummissjoni sabiex issib modi u mezzi ħalli tappoġġja t-twaqqif ta' sistemi adegwati f'pajjiżi ġirien u f'pajjiżi terzi permezz ta' mekkaniżmi ta' ffinanzjar u ta' żvilupp reġjonali; Jitlob lill-Kummissjoni sabiex tiddefinixxi modi u mezzi li jagħmlu li jkun possibbli li tiġi appoġġjata l-politika ta' WHO rigward l-aċċess għat-titqib pandemiku għall-pajjiżi li qed jiżviluppaw; Iħeġġeġ lill-Kummissjoni sabiex tiżviluppa programmi ħalli jiġi ffaċċjat theddid tas-saħħa Ewropew u globali bħal pereżempju l-infezzjonijiet assoċjati mal-kura tas-saħħa u r-reżistenza dejjem tikber għat-trattamenti bl-antibjotiċi; jirrimarka li żgur jeħtieġ li jkun hemm soluzzjoni pan-Ewropea peress illi kriżijiet tas-saħħa bħal dawn m'għandhomx fruntieri ġeografiċi; Jagħti struzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u l-parlamenti ta' l-Istati Membri, u lill-Uffiċċju Reġjonali tal-WHO għall-Ewropa. Dan ir-rapport fuq inizjattiva personali jistipula l-opinjonijiet dwar l-implimentazzjoni tar-Regolamenti Internazzjonali tas-Saħħa - l-IHR - li ġew riveduti fl-2005 mill-Assemblea Dinjija dwar is-Saħħa. L-IHR huwa strument legali internazzjonali bil-għan li jiġi pprevenut it-tifrix tal-mard, li jkun hemm protezzjoni kontrih u li jiġi kkontrollat, kif ukoll li jiġi pprovdut rispons tas-saħħa pubblika proporzjonat għar-riskji. Sabiex l-IHR jaħdmu fil-prattika, jeħtieġ li jkun hemm koordinazzjoni bejn il-Kummissjoni u l-Istati Membri. Billi jaħdmu flimkien, l-Unjoni Ewropea u l-Istati Membri jistgħu jottimizzaw l-implimentazzjoni, u jtejbu l-protezzjoni taċ-ċittadini ta' l-UE kontra emerġenzi tas-saħħa pubblika ta' tħassib internazzjonali (PHEICs). B'mod partikulari, iċ-Ċentru Ewropew għall-Prevenzjoni u l-Kontroll tal-Mard (ECDC), u s-Sistema ta' Twissija u Tweġiba Bikrija għat-theddid ta' saħħa pubblika (EWRS) għandhom rwol prinċipali fl-implimentazzjoni ta' l-IHR. Fil-qosor, dan ir-rapport fuq inizjattiva personali jixħet dawl fuq il-kwistjonijiet sussegwenti: - l-implimentazjoni tar-Regolament Internazzjonali tas-Saħħa b'mod koordinat madwar il-Komunità fuq il-bażi tal-prinċipju tas-sussidjarjetà; - l-iċċarar ta' l-irwol ta' l-ECDC u ta' l-EWRS; - l-evitar ta' restrizzjonijiet fuq it-traffiku intern u fuq il-moviment liberu tal-persuni filwaqt li jiġu implimentati l-IHR; - il-bżonn ta' kooperazzjoni mill-qrib bejn l-awtoritajiet nazzjonali kif ukoll bejn l-awtoritajiet nazzjonali u dawn Ewropej; - it-twaqqif ta' sistemi PHEIC adegwati f'pajjiżi ġirien u f'pajjiżi terzi. PROĊEDURA Regolamenti Internazzjonali tas-Saħħa Numru tal-proċedura Kumitat responsabbli Data tat-tħabbir fis-seduta plenarja Opinjoni mogħtija minn Data tat-tħabbir fis-seduta plenarja Opinjoni mhux mogħtija Data tad-deċiżjoni Koperazzjoni aktar mill-qrib - data tat-tħabbir fis-seduta plenarja Rapporteur ta' l-opinjoni Data tal-ħatra Rapporteur ta' opinjoni preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (informazzjoni disponibbli b'lingwa waħda biss)
Extracted from 15473943__REPORT__A6-2007-0263__MT.txt